Kanasalati valmistamiseks lõika kanafilee ribadeks ja prae panil kuldseks. Maitsesta soola-pipraga. Kui on soovi, võid lisada kanafileele ka näiteks apelsini-pipart või natukene karripulbrit. Lase kanafileel jahtuda ja haki see väikesteks tükkideks. Lõika pirn kuubikuteks.  Sega kokku ja lisa kaste. Kastme koostise vahekorrad sõltuvad tegijast - kes tahab rohkem teravust, paneb rohkem tšillikastet, kes armastab majoneesi, paneb rohkem seda. Kergema ampsu saad, kui kasutad ohtralt maitsestamata jogurtit.